Mhofu (Eland in English) imhuka yemusango inowanikwa kuMabvazuva nekuChamhembe kweAfrica. Mumhuri yenhoro dzinowanikwa muAfrica, mhofu ndiyo mhuka huru. Matongo emhofu ndidzo nyika dzinoti: Botswana, Burundi, Congo, Ethiopia, Kenya, Lesotho, Malawi, Mozambique, Namibia, Rwanda, South Africa, South Sudan, Swaziland, Tanzania, Uganda, Zambia neZimbabwe. Rimwe zita remhofu rinonzi nhuka. Mhukarume izita remhuri rekuzvirumbidza rinowanikwa muZimbabwe. Mhofu ndiyo mhuka inova mutupo wevayera shava, uye iyo ishava paruvara. Pfura kana bvura (loose skin under animal's chin) kureva ganda rakarembera pamutsipa wemhuka. Mururimi rweSilozi vanoti pofu (eland) kureva mhofu. VaTakwane vanoti nddodda (eland) kureva mhofu. MaZulu vanoti impofu (Tan-coloured, tawny - colour of eland skin) kureva ruvara rwemhofu. Mamwe mazwi: impofana (Small eland, young eland) kureva mhofu diki. MaZulu vanoti ubumpofu (Tan colour, tawny colour) kureva ruvara rwemhofu. MaXhosa vanoti impofu (n. eland skin) kureva mhofu. Barotse vanoti pofu (n. cape eland) vachireva mhofu.